AlexejDobrolubov/national_council_slovak_2010 huggingface dataset:
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem pán predseda za slovo. Zora veľmi naozaj si výstižne vystihla celú problematiku vlastne živnostníkov na Slovensku, o čo všetko prídu a čo inde by mohli získať a je veľká pravda, že mnoho firiem a mnoho živnostníkov buď prechádza na jednoosobové eseročky, ktoré je to momentálne výhodnejšie, alebo odchádza práve do zahraničia, takže ja si naozaj počkám s veľkou zvedavosťou na skutočný výnos týchto opatrení pre živnostníkov. Prechodná s. r. o. je pre štát vyslovene nevýhodný, pretože títo ľudia keď budú v eseročkách, tak si budú dávať úplne malú výplatu, úplne minimálnu výplatu, z ktorej tiež nezarobia na svoj dôchodok, takže ak ministerstvo financií hovorilo ako o dôvode toho, že prečo živnostníkom chce pritvrdiť v odvodoch, že budú mať potom lepší dôchodok, tak to nie je pravda, pretože tomu sa budú naozaj vyhýbať a pri jednoosobových eseročkách budú ešte menej chránení ako sú momentálne. A ten odchod do zahraničia je naozaj tragédia, pretože všetky krajiny v okolí majú väčší hospodársky rast, takže vlastne vyháňame tých najšikovnejších, pretože tí najšikovnejší si vedia nájsť spôsob, ako zarobiť aj v iných krajinách, ako si preniesť podnikanie do inej krajiny a plus dávame zarábať firmám, ktoré im tento odchod sprostredkovávajú. Robia si tu kampane, robia nábory vyslovene našich podnikateľov, ktorí začínajú podnikať v zahraničí. Takže ja si nemyslím, že na niečo táto vláda prišla, na niečo úžasné a že si pomôže v konsolidácii a získa nejaké zdroje. Práve naopak, vyháňa zase tých najšikovnejších, najkreatívnejších, nielen z kreatívneho priemyslu, ako si správne podotkla, ale vlastne vyháňa ľudí, ktorí môžu tvoriť budúcnosť tejto krajiny.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predseda, za slovo. Milá kolegyňa, ja som veľmi rada, že si prečítala ten list, ktorý veľmi fakticky vystihol to o čo prídu dôchodcovia a aký celý zmysel má táto konsolidácia práve v tomto bode. Musím povedať, že uťali možnosť ľuďom si privyrábať. Mnohokrát v regiónoch je to jediná šanca pre mnohých ľudí mať živnosť a privyrobiť si pár korún k biednym platom. Je to možnosť pre ženy na materskej dovolenke, je to možnosť pre mnohých dôchodcov, ale je to možnosť aj pre mnohých učiteľov či hasičov, ktorí vám teraz protestujú, myslím hasičov, pretože inak si nevedia privyrobiť a zabezpečiť rodinu a vy teraz utnete aj túto slabú možnosť, kedy si mohli pár sto eur privyrobiť k svojmu platu a vyžiť pri tejto konsolidácii. Ja vám poviem taký príbeh. Ja poznám mám jednu známu, ktorá už roky robí také výšivky v Poprade v obchodnom dome. Má naozaj symbolické nájomné, pretože je tam strašne dlhé roky. Zarobí pár stovák mesačne. Viete, čo sa stane, keď vy jej zoberiete túto možnosť? Ona v podstate nestratí len tých pár eur mesačne, ktoré si dokázala privyrobiť, ale ona sa prestane cítiť byť užitočnou. Prestane cítiť nejakú dôstojnosť, prestane mať chuť vôbec ďalej žiť, pretože vy jej zoberiete možnosť sebarealizácie a toto sa stane mnohým dôchodcom na Slovensku, že im vlastne beriete to, čo im akože dávate. Toto naozaj nie je len o peniazoch. Je to o tom, že ľudia cítia už beznádej na Slovensku a do tohto stavu sa dostáva mnoho ľudí na Slovensku.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predsedajúci, za slovo. Ďakujem ti, kolega, za zhrnutie všetkých opatrení alebo ani nie zďaleka všetkých, mám taký pocit, ktoré by mohli byť prijaté touto vládou na to, aby sa nemuseli ožobračovať ľudia. A mám pocit, že niekedy možno aj toto ministerstvo bolo celkom príčetné, pretože som si našla zase nejaký ďalší dokument Národný program reforiem Slovenskej republiky z roku 2024, ktoré predložil pán Ladislav Kamenický. A ja vám budem citovať z neho. Daňový systém Slovenska má potenciál byť zreformovaný s cieľom zvýšiť hospodársku efektívnosť, podporiť environmentálnu a fiškálnu udržateľnosť a zvýšiť spravodlivosť. Daňové zaťaženie práce osôb s nízkymi príjmami a jednorodičovských domácností je v porovnaní s inými krajinami Európskej únie mimoriadne vysoké v roku 2024. Na druhej strane sa naplno nevyužíva potenciál environmentálnych daní a daní z nehnuteľností. Neviem či sa urobilo v tejto oblasti niečo. Mám taký pocit, že vôbec nič. Zmena daňového mixu by mohla podporiť rast a zároveň pomôcť podporiť zelenú transformáciu a environmentálnu udržateľnosť. Z toho dôvodu Rada EÚ odporúča zefektívniť daňový mix a zabezpečiť, aby viac podporoval inkluzívny a udržateľný rast a to aj s využitím potenciálu environmentálnych a majetkových daní. Takže toto je nápad, ktorý ste mali už v roku 2024, kde ste počúvali odporúčania Európskej únie. A žiaľbohu, sa nimi vôbec, ale vôbec neriadite napriek tomu, že už v roku 2024 ste hovorili o tom, že tí najchudobnejší majú najvyššie daňové zaťaženie a sú veľmi zaťažení tým ako sa tu žije, chudobou a vlastne aj drahotou, ktorá tu je, tak zase ste neurobili nič, ale ďalej ožobračujete práve tieto nízkopríjmové skupiny obyvateľstva na úkor bohatých, ktorým nesiahate absolútne na príjmy. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predsedajúci, za slovo. Som veľmi rada, kolega, že si hovoril o energopomoci, pretože aj my ju považujeme za veľmi plošné a neveľmi efektívne alebo vôbec neefektívne vynaloženie finančných prostriedkov. A to, že pani ministerka hovorila o 90 až 95 % domácností, ktoré budú mať nárok, aké zadresnenie pomoci to je? To, že vylúčime 5 alebo 10 % domácnosti z príjmu nejakých peňazí, je naozaj totálny nezmysel, keď ešte 17,6 milióna eur nás bude stať vôbec sprocesovanie. A to sprocesovanie tu pôjde zase o nejaký nový IT systém, ktorý samozrejme, bohvie, či bude fungovať a na mzdy, to znamená nových zamestnancov v čase, kedy vlastne všetky ministerstvá sú vyzvané na to, aby svoje pracovné miesta prehodnotili. Ja naozaj nerozumiem, k akej úspore to dochádza. Je naozaj veľmi smutné aj to, že vy tvrdíte v podstate, že 90 až 95 % domácností na Slovensku potrebuje túto energopomoc. Nechápem, z akých čísel ste vychádzali. Absolútne netuším, pretože potrebujeme to my poslanci, potrebujú to ľudia, ktorých my poznáme a ktorí hovoria, že radšej nechcú žiadnu energopomoc, ale chcú slušne spravované financie? Chcú, aby sa tu nekradlo, aby sa verejné zákazky a verejné obchody robili úplne transparentne. Toto chcú ľudia. Budúcnosť pre svojich ľudí. Nechcú vašu energopomoc. Tí, ktorí na to majú. A tí, ktorí na to nemajú, potrebujú úplne iné parametre nastavenia na to, aby ste im tú energopomoc dali. Som veľmi rada kolega, že ste povedal, ja som si to nepostrehla, že nebude možné použiť na túto energopomoc dotácie z eurofondov. Toto je pre mňa novinka. Ak by to bolo naozaj tak, tak by som bola veľmi rada, pretože to budú prejedené peniaze, ktoré mohli byť využité na to, aby sme dobiehali západ, a nie na nezmyselnú plošnú energopomoc. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

tabuľka, kde sa identifikujú základné problémy a jeden z toho je aj ekonomická nestabilita. Tam sa hodnotí závažnosť očakávaného problému, závažnosť je vysoká. Hodnotí sa tam aj miera pravdepodobnosti. Miera pravdepodobnosti vysoká. Tak. pán Kamenický, o akých výborných výsledkoch ekonomiky Slovenska hovoríte, keď vaše vlastné dokumenty v roku 2017 hovoria o vysokom riziku zlej ekonomickej situácie na Slovensku? Ďakujem. (Potlesk.)
39. schôdza NR SR - 9.deň - B. popoludní
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem pekne za slovo. Pán kolega hovoril si o tom, ako minister Kamenický klame o tom, v ako fantastickom stave dali financie v roku 2020 vašej vláde a ja musím povedať, že sa to naozaj nedá počúvať, pretože ich už počujú ich vlastné dokumenty. Ja mám pred sebou napríklad dokument z Úradu vlády z roku 2017, október 2017 a volá sa Národná stratégia regionálneho a územného rozvoja Slovenskej republiky do roku 2030. A tam, ako jeden z hlavných problémov sa hovorí: "Pozitívny vývoj národného hospodárstva na makroekonomickej úrovni sa nepremieta podľa očakávaní do vyrovnávania regionálnych disparít, do zlepšenia štruktúry ekonomiky a jej diverzifikácie a neprináša taký rast kvality života obyvateľov vo všetkých regiónoch, ktorý by sa dal očakávať podľa makroekonomických indikátorov." A aby to ešte nestačilo, tak v závere dokumentu je tabuľka, kde sa identifikujú základné problémy a jeden z toho je aj ekonomická nestabilita. Tam sa hodnotí závažnosť očakávaného problému. Závažnosť je vysoká. Hodnotí sa tam aj miera pravdepodobnosti. Miera pravdepodobnosti - vysoká. Tak pán Kamenický, o akých výborných výsledkoch ekonomiky Slovenska... =====
39. schôdza NR SR - 9.deň - A. dopoludnia
Dátum: 2025-09-23
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem ti kolega Kišš za tvoje, za tvoje pripomienky a za tvoje postrehy v rozprave. Poukázal si na klamstvá, ktoré tu prezentuje minister Kamenický a ktoré opakovane hovorí. Ale povedal jednu z mála právd. Povedal pravdu, že prevzal financie alebo financie boli nie v dobrom stave. Zabudol však povedať, že to bolo kvôli geopolitickej situácii o čom rozprávajú aj oficiálne dokumenty ministerstva financií, kde môžem citovať mnohé dokumenty sa vyslovene hovorí o tom, že stav financií v roku 2023 bol spôsobený krízou na Ukrajine a bol spôsobený energo krízou, ktorá z toho vyplývala. Tak sa pýtam, ak minister financií tvrdí, že stav financií v roku 2023 bol naozaj v zlom stave, prečo to preboha ešte zhoršujete? Pretože dlh rastie, deficit rastie a toto ste vo svojom prejave absolútne nespomenuli. Takže som veľmi rada Števo, že si vypichol všetky dôležité aspekty toho ako náš štát upadá ďalej a ako to hovorí aj NKÚ a správa NKÚ, že náš štát je v úpadku. V úpadku je aj preto, pretože milión ľudí sa nachádza v chudobe pod pásom chudoby a ako preboha vaše, vaša politika týmto ľuďom pomáha ak ešte viac ľudí sa nachádza v pásme chudoby? Hovoríte o energo pomociach, chválite sa ňou. Je to však úplne plošné opatrenie, ktoré nepomáha chudobným a ktoré pomáha len ľuďom, ktorí míňajú veľa na energiu, ktorí túto energiu si vedia zaplatiť. Nepomáhate chudobným, ktorí nekúria elektrikou, ktorí nekúria plynom, ktorí kúria tuhým palivom. Týmto vôbec nepomáhate. Takže ja mám pán minister naozaj považujem vaše slová, ktoré ste tu predniesli za znôžku klamstiev a demagógie.
39. schôdza NR SR - 6.deň - B. popoludní
Dátum: 2025-09-17
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Kolegyňa Kleinert veľmi pekne ďakuje. Ja verím, že pán minister financií si zapisoval to, čo si doručila miesto ministerstva kultúry, kde sa dá ušetriť na ministerstve kultúry, pretože neviem, či takto odborne vôbec on dostane nejaké podklady. Ďakujem.
39. schôdza NR SR - 6.deň - A. dopoludnia
Dátum: 2025-09-17
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem, pán predsedajúci, za slovo. Ďakujem vám, pán kolega, za váš príspevok a normálne vám gratulujem k tomuto odhaleniu, pretože to je naozaj niečo famózne, čo sa podarilo aj ministrovi financií a celému ministerstvu a celej vláde takúto dôvodovú správu okopírovať rok po roku. Veď to vlastne je priznanie ich neschopnosti. Priznanie toho, že tie peniaze, ktoré vybrali za dva roky konsolidácií, lebo dvakrát už konsolidovali, pričom nič neozdravili, vlastne sa priznali k tomu, že oni neozdravili absolútne nič. Oni touto dôvodovou správou priznávajú svoju absolútnu neschopnosť pomôcť tejto krajine, priznávajú to, že nemajú žiadnu víziu, žiadnu stratégiu ako tejto krajine pomôcť. Naozaj sa správajú len tak, ako keby po nich mala prísť už len potopa na tento štát a po nich nebolo, že nič. Ľudia nemajú už nádej, aby vôbec pracovali pre túto krajinu, aby platili dane, ktoré sú nádejou budúceho rozvoja. Pretože čo sa stalo? Nám dlh rastie, ekonomický rast klesá a žiadna nádej na lepšiu budúcnosť a toto Ctrl C, Ctrl V len dokazuje neschopnosť tejto vlády vôbec niečo zmeniť, niečo skonsolidovať a niečo ozdraviť. Toto je naozaj veľmi úbohé a skúste, pán minister, nám predstaviť naozaj nejaký plán. Ja som strašne zvedavá, kde je tá druhá polovica konsolidácie, ako vám ministerstva prinesú miliardy, miliardy na to, aby vy ste mohli ešte ďalej konsolidovať, lebo toto je naozaj krajina pred úpadkom.
39. schôdza NR SR - 5.deň - B. popoludní
Dátum: 2025-09-16
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem za slovo. Michal, ty si sa vo svojej rozprave venoval podnikateľskému prostrediu a živnostníkom a rozprával si o tom, že sa veľmi čuduješ, že sa táto garnitúra, táto vládna koalícia nerozpráva s podnikateľmi, nerozpráva sa s ich zväzmi a s ľuďmi, ktorí hája záujmy podnikateľov. No, možnože sa rozprávajú, ale nerozprávajú sa s tými podnikateľmi, ktorí podnikajú poctivo a ktorí potrebujú naozaj mať nízke daňovo-odvodové zaťaženie, pretože my chodíme po Slovensku. Nerozprávali sme sa s nimi len pred voľbami, rozprávame sa s nimi sústavne. Rozprávame sa s podnikateľmi v Lučenci, rozprávame sa s podnikateľmi v Spišskej Novej Vsi, v Dolnom Kubíne a všetci nám hovoria to isté. Ale ja rozmýšľam, že keďže oni sa asi nebavia s tými istými podnikateľmi, ktorí zarábajú poctivo svoje peniaze, oni sa možno bavia len s podnikateľmi, ktorí zarábajú momentálne na štátnych zákazkách, ktoré im zaplatia to zvýšené daňovo-odvodové zaťaženie, zaplatia im zvýšenú DPH, zaplatia im transakčnú daň, pretože si vedia navýšiť cez tieto štátne zákazky, ktoré sa pokazili verejným obstarávaním a novým zákonom o verejnom obstarávaní. Takže oni majú zdroje peňazí. Ale obyčajný podnikateľ, ktorý potrebuje poctivo zarábať peniaze, ktorý chce odvádzať dane, tieto peniaze nevie tak ľahko zarobiť. A keď sme sa rozprávali s tými podnikateľmi, sme sa dozvedeli, že oni dokonca sú ochotní platiť dane. Oni sú ochotní platiť dane, ak by videli, že za to im niečo tento štát ponúka. Že im ponúka prorastové opatrenia, že im ponúka nejakú víziu, prečo by mali na tomto Slovensku zostať a podnikať, ale toto sa nedeje. A práve preto kritizujeme skrátené legislatívne konanie a pretože neponúkajú nič, čo by si rozdiskutovali s poctivými podnikateľmi a so zväzmi, ktoré ich hája.
39. schôdza NR SR - 5.deň - B. popoludní
Dátum: 2025-09-16
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem pekne. Veľmi si vážim, kolega Ledecký, že si spomenul NKÚ, pretože ja sa zaoberám tými správami NKÚ už trošičku dlhšie a v každej jednej správe sa kritizuje a poukazuje na to, že náš štát nefunguje dobre. Dokonca bola aj velikánska správa, ktorá hovorila, že naozaj nefungujú u nás systematické a systémové opatrenia na to, aby sa zlepšili pomery v štáte, či už legislatívne, ekonomické, alebo akékoľvek iné. Ale čo je horšie, tak aj keď NKÚ nám povie otvorene a vyčísli sumy a dopady týchto negatívnych záležitostí v našom štáte, tak nenastáva žiadna náprava, neexistujú žiadne mechanizmy na to, aby sme my dokázali tento štát opraviť, alebo neexistuje ochota, lebo mechanizmus by sa dal stále urobiť. Takže ja som veľmi rada, že hovoríš o týchto, o správach NKÚ, pretože potvrdzujú len to, čo my v opozícii hovoríme a nehovorí to len opozícia, ale hovoria to rovnako odborníci, ktorí kontrolujú tento štát. A ďakujem ti, Veronika, takisto za tvoj príspevok a za to, že si poukázala, že my tu máme rôzne skupiny podnikateľov a podnikateliek, ktoré potrebujú našu ochranu, ktorých podpora by znamenala aj to, že podporíme ekonomický rast našej krajiny. A z týchto opatrení, ktoré predstavila vláda, nie je žiadne, ani jedno prorastové. Za celé dva roky, čo táto vláda je pri moci, nepredstavila žiadne systematické prorastové opatrenia pre našich podnikateľov a pre biznis na Slovensku. A toto je naozaj strašná chyba a premárnená budúcnosť Slovenska. Ďakujem.
35. schôdza NR SR - 10.deň - A. dopoludnia
Dátum: 2025-06-11
Poslanec: Majerský, František (KDH)
Druh vystúpenia: Vystúpenie s faktickou poznámkou

(Vymazať rámček.) ===== ..a že si naozaj keď už dnes za to zahlasovať nemôžu. Lebo nemôžu za to zahlasovať, lebo je to opozičný návrh, aby si ho predniesli o pol roka. Je to návrh, ktorý nikomu neubližuje, pomáha, zlepšuje zdravotnú starostlivosť. Všetky tri návrhy, ktoré sme dnes predniesli sú veľmi rýchle a technické úpravy, ktoré dokážu veľmi rýchlo zlepšiť a zrýchliť zdravotnú dostupnú starostlivosť. Čo ma, ale prekvapuje Peťo, ako sme sa o tom bavili, že my sme z toho Slovenska spravili také byrokratické (nezrozumiteľne povedané) zdravotníctvo. To je neuveriteľné, keď sa bavíme s naozaj ľuďmi, ktorí v tom systéme roky pôsobia a koľko problémov a koľko komplikácií im štát spôsobuje týmito svojimi zbytočnými vyhláškami a návrhmi je neuveriteľné. A pritom všetko je všade už vymyslené. My naopak sťažujeme to tým pacientom, lebo keď stále hovoríme, že pacient je ten kvôli ktorému máme tie zákony meniť, tak to je práve naopak. My meníme zákony kvôli nejakým informačným systémom. Potom ich meníme kvôli nejakým ľuďom, ktorí majú za tým nejaké záujmy, ale nikdy tam na konci dňa som nevidel pacienta, že čo tá zmena tomu pacientovi mala priniesť. Tieto jednoduché tri návrhy, jednoduché, fakt to sú jednoduché tri návrhy zlepšia zdravotnú starostlivosť a dostupnosť, nič to nikoho nebude stáť, že nič. Ale my zase, ale počkáme, uvidíme, či slnko nebude svietiť inak, nie, pacienti, populácia nám starne rýchlo a ľudia nemajú dostupnú zdravotnú starostlivosť, ani na Orave, ani na východnom Slovensku, nikde. Ďakujem Peťo za robotu.
35. schôdza NR SR - 10.deň - A. dopoludnia
Dátum: 2025-06-11
Poslanec: Majerský, František (KDH)
Druh vystúpenia: Vystúpenie s faktickou poznámkou

Pán predseda, budete so mnou súhlasiť, veď tiež je traumatológ, pracoval, že nevyberali sme si nikdy, že či aj na záchranke, že či budeme mať detského alebo dospelého pacienta. Proste, keď išlo o naozaj akútny stav, tak sme riešili pacientov, či boli malí, veľkí, strední alebo starí. O tomto nemá byť medicína... ===== Pán predseda bude so mnou súhlasiť, veď tiež je traumatológ, pracoval, že nevyberali sme si nikdy, že či, aj na záchranke, že či budeme mať detského alebo dospelého pacienta. Proste keď išlo o naozaj akútny stav, tak sme riešili pacientov či boli malí, veľkí, strední, alebo starí. O tomto nemá byť medicína. Náš návrh hovorí, že môžu, nie že musia, že môžu zobrať pacientov od 15 rokov špecialisti. Môžu zopakujem ešte raz, aby to nebolo niekde mylné, ak sa to v médiách prezentovalo, že prinucujeme špecialistov, aby brali. Nie, môžu. Aby naozaj, to sú zničené detské životy, keďže tí rodičia chodia po celom Slovensku a hľadajú termín u špecialistu a nevedia sa k nemu dostať. Tento návrh by bol naozaj veľmi dobrý, keby sme ho posunuli do druhého čítania a vycibrili veci, ktoré tam majú byť. Je to návrh, ktorý môže naozaj zlepšiť dostupnosť zdravotnej starostlivosti u adolescentov, u detí, ktoré majú dnes problémy, nevedia sa dostať k lekárovi, ich rodičia sú častokrát zúfalí a my zase byrokratickým spôsobom sa rozhodneme, že 17-ročný chlapec, alebo 17-ročné dievča nemôže ísť k dospelému, alebo nemôže tam ísť, lebo jednoducho patrí k detskému špecialistovi. Prečo sa pýtam. Aký argument. Ja som nepočul ani jeden odborný argument. Stále hovoríme, že sa to nedá. Všetko sa dá, len treba chcieť. Takže takisto tú tu aj koaliční poslanci a verím tomu, že sa nad týmto návrhom aspoň zamyslia a posunú ho do druhého čítania, kde si môžu dať aj vylepšenia. Veď my sme nevymysleli teplú vodu, len hovoríme to, čo je bežné, to čo je bežné v Európe. To, čo je bežné v Európe, my chceme, aby to platilo aj tu. Pre našich adolescentov a pre našich detských pacientov. Ďakujem.
35. schôdza NR SR - 10.deň - A. dopoludnia
Dátum: 2025-06-11
Poslanec: Majerský, František (KDH)
Druh vystúpenia: Vystúpenie s faktickou poznámkou

Ďakujem pekne. Peťo, keď sme tento zákon pripravovali, tak sme si to poctivo obehali, rozprávali sme sa, robili sme si štatistiky, analýzy, hlavne dopravných nehôd, lebo to bol taký argument, že starší ľudia môžu spôsobovať nehody, ale opak je, opak je pravdou, opak je úplne pravdou, a je to tým, že náš dôchodkový vek sa bude posúvať. Teraz si vezmite, že v budúcnosti budeme pracovať možno aj do šesťdesiat sedmičky, do šesťdesiat osmičky budú pracovať muži. Takže čo je tá hranica, keď posunieme zo 65 rokov na 70 ľudí, ktorí budú potrebovať chodiť do práce, budú potrebovať cestovať a nepotrebujú tu zbytočnú byrokraciu, ktorú na Slovensku máme. Vezmite si, že koľko vyšetrení vám je potrebné k jednej prehliadke, aby ste dostali vodičský papier, že budete šoférovať auto. Koľko lekárov musíte navštíviť, koľko termínov si musíte vybaviť a ako dlho to trvá a hlavne koľko peňazí to stojí. Pritom by stačila jedna prehliadka, všeobecná, lekára za rok a bol by problém vyriešený. Zo Slovenska sme spravili také byrokratické okienko. Všade, kde sa pozrieme, všade chcú papiere, všade chcú komplikované, sťažujeme život, je 21. storočie a my stále posielame ľudí od jedného špecialistu k druhému. Pacient sa stal otrokom, otrokom ambulancií, chodí, pýta si termíny, prosí o ne, aby to, čo má základnú vec, že má vodičský preukaz, aby mohol šoférovať auto, tak mu trvá vybaviť papiere aj pol roka. To je zlé, kam sme sa to dostali a týmto návrhom to chceme zmeniť a otočiť. Ďakujem ti, Peťo.
35. schôdza NR SR - 9.deň - B. popoludní
Dátum: 2025-06-10
Poslanec: Majerský, František (KDH)
Druh vystúpenia: Vystúpenie s faktickou poznámkou

120. Ďakujem veľmi pekne. Pán kolega Horecký, ja verím tomu na konci dňa, že ten zákon prejde. Je vidieť skvelú odbornú prácu, ktorú ste pri tomto zákone odviedli. Je to nielen práca jedného človeka, ktorý tu dal nejaký návrh zákona, ale si to poctivo odmakali so svojím tímom. Robíte na tejto téme už niekoľko rokov a je to téma, ktorá by mala spájať našu krajinu. Myslím si, že turizmus je jedna z najobľúbenejších činností, veď aj pán predseda parlamentu Richard Raši rád chodí na turistiku a rád chodí na turistiku a má ju rád. Čiže pevne verím, že to podporí, lebo má rád turistiku ako veľa ďalších poslancov Národnej rady, ktorí chodia a majú radi tento úžasný šport a potrebuje podporu. Tí ľudia, ktorí sa venujú turizmu a robia turistické značky, tak ubúda. Generácia, ktorá sa tomu venuje, nám starne, nie je ani nijako podporovaná zo strany štátu a tento zákon jasne hovorí, ako to má celé byť, rieši to aj financovanie a rieši to to, čo má byť, že tie značky sú označené, turistické chodníky sú viditeľné a sú dôležité preto, aj keď sa niekto stratí, aby vedel, keď ide dole, kam má smerovať. Čiže aj pre bezpečnosť, keď chodíme do lesov, aby sme vedeli, ako sa máme pohybovať. Čiže tento zákon je pre všetkých občanov tejto krajiny. Nie je ani pravicový, ľavicový, smerácky, hlasácky, kádehácky, je spoločný všetkých, pre všetkých občanov tejto krajiny, tak spravme nejaké gesto. Ja verím, že pán predseda zaúraduje, keďže má rád turistiku, aby aj strana HLAS podporila tento úžasný zákon. Ďakujem.